CELEX: E2005P0001
Language: fi
Date: 2005-01-11 00:00:00
Title: EFTAn valvontaviranomaisen 11 päivänä tammikuuta 2005 Norjan kuningaskuntaa vastaan nostama kanne (Asia E-1/05)

10.3.2005   
            
            
               FI
            
            
               Euroopan unionin virallinen lehti
            
            
               C 60/26
            
         EFTAn valvontaviranomaisen 11 päivänä tammikuuta 2005 Norjan kuningaskuntaa vastaan nostama kanne
   (Asia E-1/05)
   (2005/C 60/10)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Per Andreas Bjørgan, on nostanut 11 päivänä tammikuuta 2005 EFTAn tuomioistuimessa kanteen Norjan kuningaskuntaa vastaan.
   Kantaja vaatii, että tuomioistuin
   
               1.
            
            
               julistaisi, että säilyttämällä voimassa vakuutussopimusten päättymismaksujen ennakkomaksua koskevan vaatimuksen, joka sisältyy kulujen, tappioiden, tulojen ym. jaosta konserniin kuuluvien vakuutusyritysten kesken ja vakuutusyritysten sivukonttoreiden ja sopimusten kesken 21 päivänä marraskuuta 1989 annetun Norjan asetuksen N:o 1167 3 pykälän 2 momenttiin sekä vakuutuspalveluista ja vakuutusyrityksen sivukonttorin perustamisesta, jos päätoimipaikka on jossain toisessa ETA-valtiossa, 22 päivänä syyskuuta 1995 annetun Norjan asetuksen N:o 827 10 pykälään, Norjan kuningaskunta on laiminlyönyt Euroopan talousalueesta tehdyn sopimuksen liitteessä IX olevassa 11 kohdassa viitatun säädöksen (henkivakuutuksesta 5 päivänä marraskuuta 2002 annettu Euroopan parlamentin ja neuvoston direktiivi 2002/83/EY), sellaisena kuin se on mukautettuna ETA-sopimukseen sopimuksen pöytäkirjalla N:o 1, 33 artiklan mukaiset velvoitteensa; ja
            
         
               2.
            
            
               määräisi Norjan kuningaskunnan maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Säädöksen 33 artiklan mukaan ETA-sitoumusjäsenvaltio ”ei saa estää vakuutuksenottajaa tekemästä sopimusta 4 artiklassa esitettyjen edellytysten mukaisesti toimiluvan saaneen vakuutusyrityksen kanssa, sikäli kuin tämä ei ole ristiriidassa sitoumusjäsenvaltiossa voimassa olevien yleistä etua koskevien säännösten kanssa”.
            
         
               —
            
            
               Säädöksen johdanto-osassa todetaan, että ”Sisämarkkinoilla on vakuutuksenottajan edun mukaista, että hänen saatavillaan on yhteisössä tarjottavien vakuutustuotteiden kaikkein laajin valikoima, jotta hän voisi valita omiin tarpeisiinsa parhaiten soveltuvan tuotteen … Vakuutusalan sisämarkkinoilla kuluttaja voi valita useammista ja erilaisista sopimuksista”.
            
         
               —
            
            
               Syyskuun 22 päivänä 1995 annetun Norjan asetuksen N:o 827 10 pykälässä edellytetään, että markkinoidakseen tuotteitaan Norjassa ulkomaisten vakuutusyritysten on laskettava vakuutussopimuksen päättymismaksut ja veloitettava ne 21 päivänä marraskuuta 1989 annetun asetuksen N:o 1167 3 pykälän 2 momentin mukaisesti.
            
         
               —
            
            
               Kyseinen vaatimus estää Norjassa asuvaa vakuutuksenottajaa tekemästä sopimusta sellaisen vakuutusyrityksen kanssa, joka jaksottaa päättymismaksut pidemmälle ajanjaksolle, ja rajoittaa näin kuluttajan valinnanmahdollisuuksia.
            
         
               —
            
            
               Lisäksi säännös mahdollisesti rajoittaa erilaisten vakuutuspalveluiden tarjoamista, sillä jossakin toisessa ETA-valtioissa toimiluvan saaneet vakuutusyritykset saattavat olla estyneitä markkinoimasta tuotteitaan Norjassa.